थ्रीस्टार सेमिफाइनलमा
नुवाकोट गोल्डकप फुटबल प्रतियोगितामा सोमबार थ्रीस्टार क्लबले मदन भण्डारी स्पोर्ट्स एकेडेमीलाई ३–२ ले पराजित गरेको छ । विदुरस्थित नुवाकोट आदर्श बहुमुखी क्याम्पसको मैदानमा सोमबार थ्रीस्टारको जितमा अनन्त तामाङले दुई गोल गरेका थिए ।
नुवाकोट — नुवाकोट गोल्डकप फुटबल प्रतियोगितामा सोमबार थ्रीस्टार क्लबले मदन भण्डारी स्पोर्ट्स एकेडेमीलाई ३–२ ले पराजित गरेको छ । विदुरस्थित नुवाकोट आदर्श बहुमुखी क्याम्पसको मैदानमा सोमबार थ्रीस्टारको जितमा अनन्त तामाङले दुई गोल गरेका थिए ।अनन्तले १२ औं मिनेटमा गोल गर्दै टोलीलाई अग्रता दिलाए । २८ औं मिनेटमा थ्रीस्टारका लागि अजायी मार्टिनले अर्को गोल थपे । मदन भण्डारी स्पोर्ट्सले ७७ औं मिनेटमा सर्जन राईले गरेको गोलमा फर्कने प्रयास गरेको थियो । थ्रीस्टारका लागि अनन्तले ८१ औं मिनेटमा तेस्रो गोल गरेर टोलीको जित पक्का गरे । अतिरिक्त समयमा मदन भण्डारीको तर्फबाट माफिलो एलोनले पेनाल्टीमा गरेको गोल अन्तर घटाउनमात्र सफल भयो । म्यान अफ द म्याच थ्रीस्टारका अनन्त तामाङ भए । मंगलबार पुलिस र रूपन्देही ११ बीच प्रतिस्पर्धा हुनेछ ।